భారత్ విత్త లోటు జూలై చివరి నాటికే బడ్జెట్ అంచనాల్లో 92.4 శాతానికి చేరింది. పలు ప్రభుత్వ శాఖలు వ్యయాలను ముందుగానే అమలుచేయడంతో ఆ ప్రభావం విత్త లోటుపై పడింది. రూపాయి విలువలో ఏప్రిల్-జూలై త్రైమాసికంలో విత్తలోటు 5.04 లక్షల కోట్లకు చేరినట్టు కాగ్ విడుదల చేసిన గణాంకాలు చెబుతున్నాయి. గత ఏడాది ఇదే కాలంలో విత్తలోటు బడ్జెట్ అంచనాల్లో 73.7 శాతమే ఉంది. 2017-18లో విత్త లోటును జిడిపిలో 3.2 శాతానికి దించాలన్నది ప్రభుత్వ లక్ష్యం. గత ఏడాది విత్తలోటు 3.5 శాతం ఉంది. అయితే ప్రభుత్వం బడ్జెట్ తేదీని ముందుకు తీసుకురావడం, ఏప్రిల్ ఒకటో తేదీ నుంచే వివిధ ప్రభుత్వ శాఖలు తమకు కేటాయించిన వనరుల వినియోగం ప్రారంభించడమే విత్తలోటు ఈ స్థాయికి చేరడానికి కారణమంటున్నారు. రానున్న కాలంలో ఖజానాకు సమకూరే ఆదాయాలు పెరగడంతో విత్తలోటు అదుపులోకి వస్తుందని భావిస్తున్నారు. ప్రభుత్వం విడుదల చేసిన గణాంకాల ప్రకారం ఏప్రిల్-జూలై కాలంలో ఖజానాకు సమకూరిన ఆదాయం 2.91 లక్షల కోట్ల రూపాయలు. బడ్జెట్ అంచనా 15.15 లక్షల కోట్ల రూపాయల్లో ఇది 19.2 శాతం. గత ఏడాది ఇదే కాలంలో సమకూరిన ఆదాయం 18.6 శాతం కన్నా ఇది మెరుగైన స్థితి.
bharat vitta lotu juulai chivari naatike budget anchanaallo 92.4 saataaniki cherindi. palu prabhutva saakhalu vyayaalanu mundugaane amalucheyadamtho aa prabhaavam vitta lotupai padindi. roopaayi viluvalo epril-juulai traimaasikamlo vittalotu 5.04 lakshala kotlaku cherinattu kag vidudala chesina ganaankaalu chebutunnaayi. gatha edaadi ide kaalamlo vittalotu budget anchanaallo 73.7 saatame undi. 2017-18loo vitta lotunu jidipilo 3.2 saataaniki dinchaalannadi prabhutva lakshyam. gatha edaadi vittalotu 3.5 saatam undi. ayithe prabhutvam budget teedeeni munduku teesukuraavadam, epril okato tedee nunche vividha prabhutva saakhalu tamaku ketayinchina vanarula viniyogam praarambhinchadame vittalotu ee sthaayiki cheradaaniki kaaranamantunnaaru. raanunna kaalamlo khajanaku samakure aadaayaalu peragadamtho vittalotu adupuloki vastundani bhaavistunnaaru. prabhutvam vidudala chesina ganankala prakaaram epril-juulai kaalamlo khajanaku samakuurina aadaayam 2.91 lakshala kotla roopaayalu. budget anchana 15.15 lakshala kotla roopaayallo idhi 19.2 saatam. gatha edaadi ide kaalamlo samakuurina aadaayam 18.6 saatam kanna idhi merugaina sthiti.